जकार्ता से 5 साल तक होगा एजुकेशन एक्सचेंज
विद्यापीठविश्वविद्यालय के संगठक फिजियोथेरेपी कॉलेज में शनिवार को दो दिन की अंतरराष्ट्रीय फिजियोथेरेपिस्ट संगोष्ठी शुरू हुई। कार्यक्रम में बिनावन इंस्टीट्यूट हेल्थ साइंस जकार्ता और विद्यापीठ विवि के बीच एमओयू हुआ। यह फिजियोथेरेपी विभाग के फेकल्टी एवं विद्यार्थियों के बीच पांच साल के लिए एजुकेशन एक्सचेंज प्रोग्राम होगा। विद्यार्थी और फेकल्टी शैक्षणिक एवं शोध गतिविधियों के लिए एक-दूसरे विश्वविद्यालय में जाकर अध्ययन-अध्यापन कर सकेंगे। इस दौरान प्राचार्य डॉ. शैलेन्द्र मेहता की संपादित पुस्तक मैनेजमेंट ऑफ लिंफेडिमा एवं संगोष्ठी की सोविनियर का विमोचन किया गया। मुख्य अतिथि राज्य उच्च शिक्षा मंत्री किरण माहेश्वरी ने कहा कि पुराने समय में आशीर्वाद दिया जाता था कि “तुम जियो हजारों साल, साल के दिन हो पचास हजार’ लेकिन आज के परिप्रेक्ष्य में इसका स्वरूप बदल गया है। अब “तुम स्वस्थ रहो, सुखी रहो, सम्पन्न रहो’ का आशीर्वाद दिया जाता है।
मंत्री किरण माहेश्वरी बोलीं- बालिका शिक्षा में आज भी पीछे है राजस्थान
माहेश्वरीने कहा कि बालिका शिक्षा में राजस्थान आज भी पीछे है। सरकारी-निजी कॉलेजों को अपने यहां श्रेष्ठ स्थान प्राप्त कर आर्थिक रूप से कमजोर बालिकाओं के लिए अलग से कोटा तय करना चाहिए। ऐसी बालिकाओं को निशुल्क शिक्षा देने का काम करें। अध्यक्षता करते हुए कुलपति प्रो. एसएस सारंगदेवोत ने कहा कि अंग प्रत्यारोपण, जोड़ प्रत्यारोपण, बाइपास सर्जरी और न्यूरो सर्जरी में फिजियोथेरेपी कारगर सिद्ध हो रही है। फिजियोथेरेपी ने चिकित्सा की सहयोगी ब्रांच होकर अपनी अलग पहचान बनाई है। संगोष्ठी में इंग्लैंड से अाए डॉ. जेनविग, डॉ. नरेन्द्र शर्मा, डॉ. आजाद, अफ्रीका से डॉ. तोकाजॉकी, डॉ. रिंकू प्रेमराज, इंडोनेशिया से डॉ. इमाम वोल्यो, इथोपिया डॉ. प्रकाश मिश्रा ने तकनीकी सत्रों में अपने पत्र वाचन किए। संगोष्ठी का समापन रविवार शाम 5 बजे प्रतापनगर स्थिति आईटी सभागार में होगा। मुख्य अतिथि केन्द्रीय स्वास्थ राज्य मंत्री फग्गन सिंह कुलस्ते होंगे। विशिष्ट अतिथि सांसद अर्जुनलाल मीणा, टाटा विवि के कुलपति प्रो. एमएम सक्सेना, विधायक फूल सिंह मीणा होंगे।
उदयपुर दो दिवसीय सेमिनार कार्यक्रम में उच्च शिक्षा मंत्री किरणमाहेश्वरी संबोधित करते हुए
awa_Deva hin_Deva hin_Deva hin_Deva hin_Deva